Abderos

Abderos (gresk: Ἄβδηρος; «krigens sønn») var i gresk mytologi en guddommelig helt, i henhold til Pseudo-Apollodorus en sønn av Hermes, og hyponym for den greske byen Abdera i Trakia.Schmitz, Leonhard (1867): «Abderus»    i: Smith, William: Dictionary of Greek and Roman Biography and Mythology, 1, s. 2

 Opphav 
Opphavet til Abderos er forskjellig i de ulike kildene. Pseudo-Apollodorus hevder at han var en sønn av guden Hermes, men i henhold til andre (Strabon) var han en sønn av den legendariske Thromios lokieren.Strabon: Geographica, vii. s. 331. Det er også hevdet at han var sønn av en venn av Herakles, og en sønn av Menoitios, hvilket ville gjøre Abderos til en bror av Patroklos, en våpenbror av Akilles. Den greske poeten Pindaros gjorde Abderos til en sønn av Poseidon og Thronia.Pindaros: Paean 2. 1

 Herakles' åttende storverk 
Han er mest kjent for sin tragiske rolle i det åttende av Herakles' tolv storverk. Sammen med andre hjalp han Herakles med å fange fire ville og menneskeetende hopper tilhørende Diomedes, en kjempe i Trakia. Herakles overmannet stallkarene og drev hestene til Diomedes ut i havet og etterlot dem hos Abderos. Imidlertid mens Herakles var borte, fortærte hestene Abderos, og som hevn lot Herakles dem også spise Diomedes. Tradisjonen hevder at Herakles grunnla byen Abdera i nærheten av graven til Abderos. Her ble de agonske leker, bestående av boksing, bryting, og pankration (gresk kampsport) holdt i hans ære (men hesteløp ble bannlyst i respekt for hans død).

I en del forskjellige tradisjoner var Abderos istedenfor å hjelpe Herakles, var han en tjener av Diomedes, og ble drept av Herakles sammen med sin herre.Hyginus: Fabulæ 30; sammenlign med Philostratus av Lemnos: Heroicus 3. § 1 ; 10. § 2.

 Referanser 

 Kilder 


 Litteratur 
 On the agones: Philostratus II 25.
 Smith, William (1873): «Abde'rus» i: Dictionary of Greek and Roman Biography and Mythology, London. 
 Tümpel, Karl (1893): «Abderos» i: Paulys Realencyclopädie der classischen Altertumswissenschaft (RE). Bind I,1, Stuttgart, s. 23 f.

Kategori:Greske sagnhelter